РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 06-2/312-14

21. октобар 2014. године

Б е о г р а д

ЗАПИСНИК

11. СЕДНИЦЕ ОДБОРАЗА ОБРАЗОВАЊЕ, НАУКУ, ТЕХНОЛОШКИ РАЗВОЈ

И ИНФОРМАТИЧКО ДРУШТВО, ОДРЖАНЕ 15. ОКТОБРА 2014. ГОДИНЕ

Седница је почела у 10,00 часова.

Седницом је председавала мр Александра Јерков, председница Одбора.

Седници су присуствовали чланови Одбора: Милета Поскурица, Марко Атлагић, Ирена Алексић, Љубиша Стојмировић, Небојша Петровић, Владимир Орлић, Невенка Милошевић, Анамарија Вичек, Дијана Вукомановић, Јелисавета Вељковић, Нинослав Стојадиновић, Милена Бићанин и Олена Папуга.

 Седници Одбора нису присуствовали следећи чланови Одбора: Милан Кнежевић, Жарко Обрадовић и Риза Халими.

Поред чланова Одбора седници су присуствовали и народни посланици Благоје Брадић и Владимир Павићевић као и Вања Удовичић, министар омладине и спорта и Милица Вукашиновић – Весић, директорка Антидопинг агенције Републике Србије.

 На предлог председнице Одбора, усвојен је следећи:

Д н е в н и р е д

 **1**. **Разматрање Предлога закона о спречавању допинга у спорту у појединостима, који је поднела Влада (број 011-3043/14 од 26. септембра 2014. године);**

**2. Разно.**

 Прва тачка дневног реда – **Разматрање Предлога закона о спречавању допинга у спорту у појединостима, који је поднела Влада (број 011-3043/14 од 26. септембра 2014. године)**

**I**

Одбор је у складу са чланом 164. став 1. Пословника Народне скупштине размотрио амандмане поднете на Предлог закона о спречавању допинга у спорту у појединостима, који је поднела Влада и одлучио да предложи Народној скупштини **да прихвати** следеће амандмане, које је Влада прихватила:

* на члан 3. који су заједно поднели народни посланици Бранка Каравидић, Благоје Брадић, Марко Ђуришић и Биљана Хасановић-Кораћ;
* на члан 10. који су заједно поднели народни посланици Бранка Каравидић, Благоје Брадић, Марко Ђуришић и Биљана Хасановић-Кораћ;
* на члан 32. који су заједно поднели народни посланици Бранка Каравидић, Благоје Брадић, Марко Ђуришић и Биљана Хасановић-Кораћ;
* на члан 40. који су заједно поднели народни посланици Бранка Каравидић, Благоје Брадић, Марко Ђуришић и Биљана Хасановић-Кораћ.

**II**

Одбор је одлучио након гласања да предложи Народној скупштини **да одбије** следеће амандмане, које није прихватила ни Влада:

* на члан 3. који су заједно поднели народни посланици Јован Марковић, Борислав Стефановић, Балша Божовић и Јована Јовановић;
* на члан 4. који су заједно поднели народни посланици Бранка Каравидић, Благоје Брадић, Марко Ђуришић и Биљана Хасановић-Кораћ;
* на члан 4. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;
* на члан 10. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;
* на члан 13. **са исправком**, који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;
* на члан 16. који су заједно поднели народни посланици Јован Марковић, Борислав Стефановић, Балша Божовић и Јована Јовановић;
* на члан 24. који су заједно поднели народни посланици Јован Марковић, Борислав Стефановић, Балша Божовић и Јована Јовановић;
* на члан 24. Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;
* на члан 28. који су заједно поднели народни посланици Јован Марковић, Борислав Стефановић, Балша Божовић и Јована Јовановић;
* на члан 38. који су заједно поднели народни посланици Јован Марковић, Борислав Стефановић, Балша Божовић и Јована Јовановић;
* на члан 40. који су заједно поднели народни посланици Јован Марковић, Борислав Стефановић, Балша Божовић и Јована Јовановић.
* на члан 41. који су заједно поднели народни посланици Јован Марковић, Борислав Стефановић, Балша Божовић и Јована Јовановић;
* на члан 42. који су заједно поднели народни посланици Јован Марковић, Борислав Стефановић, Балша Божовић и Јована Јовановић.

Друга тачка дневног реда – **Разно**

 У оквиру друге тачке дневног реда Нинослав Стојадиновић, члан Одбора је замолио Александру Јерков, председницу Одбора да се седнице не сазивају рано због тога што чланови Одбора који нису из Београда имају проблем да стигну на време. Такође, је питао Вању Удовичића, министра омладине и спорта да ли има некакву информацију са фудбалске утакмице Србија – Албанија, да ли ће бити санкција за фудбалски савез или земљу тј. да ли ће се играти нова утакмица.

 Вања Удовичић, министар омладине и спорта је обавестио чланове Одбора да још увек нема пуну информацију са утакмице али да ће када је буде имао обавестити јавност о томе.

 Александра Јерков, председница Одбора, је информисала Вању Удовичића, министра омладине и спорта да Одбор у вези са напред изнетим у наредном периоду може организовати седницу или јавно слушање на тему: Примена Закона о спречавању насиља на спортским приредбама на коме би учешће узели сви релевантни учесници.

Седница је завршена у 10,45 часова.

 СЕКРЕТАР ПРЕДСЕДНИЦА

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Драгомир Петковић мр Александра Јерков